stanford-oval/wikipedia huggingface dataset:
מכורה
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  החלה פריצת 7.5 קילומטר כביש לעמק הירדן, דבר, 24 בנובמבר 1972
↑  לנו המגל הוא החרב, כרך 2, עמ' 170
↑  דוד שליו, מנין יישובי הבקעה, דבר, 8 בפברואר 1973
↑  נחום ברנע, אבות רבים להתנחלות, דבר, 30 בינואר 1973
↑  יוסף ולטר, הממשלה מתכננת הקמת יישובים, מעריב, 16 באוקטובר 1974
↑  נחל מכורה יהפוך מחר לישוב אזרחי, דבר, 12 ביולי 1976
↑  הישוב מכורה ומנותק בגלל הגשמים, דבר, 27 בדצמבר 1979
↑  גדעון ברלי, מכורה - יישוב אזרחי חדש במורדות השומרון, דבר, 15 ביולי 1976
↑  חיל ההנדסה מקים גשר ביילי בואדי פרעה, דבר, 28 בדצמבר 1979
| --- | --- |
בקרת זהויות :  NLI: 987007588158605171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
מכונה מולקולרית

מכונה מולקולרית או מכונה ננומטרית, היא מכונה שמורכבת ממספר רכיבים מולקולריים המייצרים תנועות מכניות (פלט) כתגובה לגירויים מסוימים (קלט). לעיתים קרובות מכונות מולקולריות מחקות פעולות של מכונות בקנה מידה מאקרוסקופי. המונח "מכונה מולקולרית" משתייך גם לתחום הננוטכנולוגיה בו מספר גדול של מכונות מולקולריות מלאכותיות מורכבות למטרת בניית מכונה גדולה יותר, בעלת פונקציה ספציפית של הכוונת תגובות כימיות למיקום מסוים ברמת דיוק גבוהה.
את המכונות המולקולריות ניתן לחלק לשתי קטגוריות רחבות: מלאכותיות וביולוגיות (טבעיות).
רקע

קיימות שתי גישות המבוססות על ניסויים מחשבתיים אשר מהוות את בסיסן של המכונות המולקולריות. הגישה הראשונה מבוססת על "השד של מקסוול" והשנייה של ריצ'רד פיינמן המבוססת על "גלגל השיניים של בראון".
בגישה של פיינמן, דמיינו מערכת קטנה מאוד אשר מכילה שני גלגלי שיניים (T1 ,T2) כמתוארת באיור. שני גלגלי השיניים נמצאים בטמפרטורות שונות זו מזו בסביבה גזית. כמו כן הם מחוברים ביניהם על ידי ציר מקשר. באחד הגלגלים (T2) ישנה שן (Pawl) המאפשרת לגלגל השיניים לנוע אך ורק בכיוון השעון, וכשתנועה זו מתקיימת הוא מסוגל להרים משקל (m) במעלה הציר. כעת דמיינו מצב שבו גלגל השיניים השני נמצא בטמפרטורה גבוהה יותר מזו שנמצא בה T2; ניתן לצפות שבזכות האנרגיה הקינטית של מולקולות הגז (עיגולים אדומים) שנמצאות בטמפרטורה הגבוהה יזוז גלגל השיניים ב-T1 מהר יותר מהגלגל שב-T2. ולכן בגלל אנרגיה קינטית נמוכה שקיימת ב-T2 תהיה התנגדות נמוכה של מולקולות הגז לסיבוב הציר. עם הזמן תיווצר הרמה של המשקל (m) על ידי גלגל השיניים ב-T1. כלומר נוצר מנוע שמקור האנרגיה שלו הוא אנרגיית חום.
כמו שמתואר, מערכת זו נראית כמו מכונה בתנועה מתמדת; המרכיב העיקרי שגורם לזה הוא שמירה על חום המערכת. גלגל שיניים זה אינו מהווה סתירה לחוק השני של התרמודינמיקה, משום ששליטה מתמדת בטמפרטורה של המערכות מחייבת תוספת של אנרגיה חיצונית למערכת. 
תנועה זו של מולקולות הגז נקראת תנועה בראונית (תנועה אקראית של חלקיקים) ותנועה זו מקנה את כוחה של המערכת. כמו כן, שינוי הטמפרטורה מאפשר את יציאתה משיווי המשקל. בגישה זו, תנועות ברואוניות אינן באות כניגוד למערכת, אלא ההפך, באות לעזרתה. גרדיאנט הטמפרטורה אינו יכול להישמר לאורך מרחקים מולקולריים, בשל הויברציות (רטט) של אטומי המולקולות המאפשרים לפזר את האנרגיה למרחקים מולקולריים.
שלא כמו תנועות מקרוסקופיות, מערכות מולקולריות נמצאות בתנועה מתמדת, בכפוף לחוק המכניקה הבראונית, וכמו כן, ניצול פעולה מולקולרית הוא תהליך יותר מורכב. מכונות בקנה מידה מאקרוסקופי, פועלות בסביבה של גז (אוויר) לעיתים קרובות מולקולות האוויר מוזנחות, כי הם חסרות משמעות בגודלן, לעומת מערכות מולקולריות שנמצאות בסביבה בראונית פעולת כל מולקולה בסביבה משמעותית לפעולתם. תנועה של מכונה מולקולרית בסביבה של אוויר דומה "להליכה בהוריקן או שחייה בדבש".
התופעה של תנועות בראוניות הוסברה ב-1905 על ידי אלברט איינשטיין. איינשטיין גילה כי תנועה בראונית היא תוצאה של קנה מידה הנמדד ולא קשור לאופי הסביבה. כל עוד אנרגיה תרמית חלה על מולקולה, תתקיים תנועה בראונית עם האנרגיה הקינטית המתאימה לטמפרטורה זו. לכן, כמו גישתו זו של ריצ'רד פיינמן, בעת תכנון מכונה מולקולרית, נראה הגיוני לנצל את התנועה הבראונית, במקום לנסות להילחם נגדה.
כמו מכונות מקרוסקופיות, במכונות המולקולריות ישנם חלקים ניידים. למרות זאת, בזמן שמכונות מקרוסקופיות יכולות לספק השראה עבור יצירת מכונות מולקולריות, תהיה זו טעות להשוות בין אסטרטגיות השימוש, בשל השוני בקנה המידה אשר לא מאפשר השוואה. ניצול של תנועה בראונית ברמה המולקולרית עובד על-פי החוק השני של התרמודינמיקה, אך לעיתים אינו מסתדר עם האינטואיציה שלנו, ולכן צריך יותר השראה.
בכל זאת זה מאתגר לנצל את התנועה הבראונית לטובתנו. בטבע אפשר למצוא תוכניות עבור תנועות מולקולריות לביצוע עבודה יעילה. הוא יצר מבנים שימושיים רבים עבור מערכות מולקולריות, כגון קרום התא בו מחסומים ליפופיליים עושים שימוש במספר מנגנונים לבצע תנועה מתא אחד למשנהו.
דוגמאות למכונות מולקולריות

מנקודת המבט המלאכותית, קיימים שני סוגים חשובים של מכונות מולקולריות: מתגים מולקולריים (Molecular switch) ומנועים מולקולריים. ההבדל המרכזי ביניהם הוא שמתג משפיע על המערכת באופן בינארי, בדיד ומשנה בין מצב למצב, לעומת מנוע המשפיע על המערכת באופן רציף. בהפעלת מתג גורמים לתנועה במערכת, בסגירתו ביטלנו כל השפעה שלו על המערכת. בנוסף, מתגים אינם יכולים להשתמש באנרגיה כימית בצורה קבועה ומתמשכת לעומת מנוע שכן יכול.
דוגמאות למכונות מולקולריות > סינתטית

מגוון רחב של מכונות מולקולריות נבנו על ידי כימאים. מכונות אלו יכולות להיבנות ממולקולה אחת; כמו כן, גם מחיבור של מספר מולקולות, לדוגמה רוטאקסנים (rotaxanes) וקטאננים (catenanes).
מנועים מולקולריים הם מולקולות המסוגלות לנוע בכיוון אחד על ידי שימוש באנרגיה חיצונית כגון אנרגיית אור או אנרגיית מכנית שמועברת במפגש בין שתי מולקולות.
פרופלור או מדחף מולקולרי (Molecular propeller) הם מולקולות שיכולות לגרום לערבול נוזל, וזאת כתוצאה מהמבנה הייחודי שנלמד מפרופלורים מקרוסקופיים. קיימים מספר להבים בקנה מידה מולקולרי המשמשים כפרופלור ומחוברים למוט בקנה מידה ננומטרי.
מתג מולקולרי (Molecular switch) הוא מולקולה אשר יכולה להימצא בשניים או יותר מצבים. המצבים יכולים להשתנות כתוצאה משינוי חומציות, אור, טמפרטורה, סביבה או נוכחות ליגנד.
מעבורת מולקולרית (Molecular shuttle) היא מולקולה המסוגלת להעביר מולקולות או יונים ממקום אחד ומקום אחר. מעבורת מולקולרית מוכרת היא הרוטקסן שמסוגל להעביר יותר ממולקולה אחת בו זמנית.
פינצטה מולקולרית (Molecular tweezers) היא מולקולה מארחת המסוגלת להחזיק פרטים בין שתי הזרועות שלה. הקישור בין הזרועות שלה הוא קישור לא קוולנטי הכולל קשרי מימן, קשרים מתכתיים, קשרי ואן דר ואלס, כוחות הידרופוביים, אינטראקציות פאי וקשרים אלקטרוסטטיים. דוגמה לפינצטה מולקולרית הן מולקולות הבנויות מדנ"א ונחשבות כמכונות דנ"א.
חיישן מולקולרי (Molecular sensor) הוא מולקולה שמייצרת אינטראקציה על מנת לזהות שינוי. חיישנים מולקולריים משלבים זיהוי מולקולרי עם יכולת נוספת של דיווח.
שער לוגי מולקולרי (Molecular logic gate) הוא מולקולה המבצעת פעולה לוגית על קלט יחיד או יותר, ומייצרת פלט לוגי. בשונה מחיישן מולקולרי, שער לוגי מולקולרי יוציא פלט רק כאשר יהיו מספר קלטים.
דוגמאות למכונות מולקולריות > ביולוגית

המכונות המולקולריות המסובכות ביותר נמצאות בתוך תאים. הן כוללות חלבונים מניעים (המסוגלים לנוע על פני משטחים), כגון מיוזין, האחראי על כיווץ השריר, קינזין, המוביל מטען אל תוך התא הרחק מהגרעין לאורך המיקרוטובולין, ודיאנין, שמבצע את תנועות השוטונים בשלבי התפתחות תאים. חלבונים אלו נמצאים בקנה מידה ננומטרי ומבצעים פעולות מסובכות הרבה יותר מכל מכונה מולקולרית שיוצרה.
בניה של מכונות מורכבות יותר דורשת מחקר תאורטי רב. מולקולות מסוימות, כגון מדחפים, עוצבו, אבל עוד דרושים מחקרים רבים עבור מימוש ניסויים מחקריים על מנת ליצור שיטות לבניית המולקולות. מכונות מסובכות ומולקולריות אלו הן הבסיס לשדה הננוטכנטולוגי.
ראו גם

מנוע מולקולרי
שיגור תרופות
ננו רובוטיקה
DNA machine
Nanoelectromechanical system
ננו-חיישן
Nano brain
ננו-רכב
ננו-מכניקה
ננו מנוע
הערות שוליים

↑  Satir, Peter; Søren T. Hristensen (2008-03-26). "Structure and function of mammalian cilia". Histochemistry and Cell Biology. Springer Berlin / Heidelberg. 129 (6): 688. doi:10.1007/s00418-008-0416-9. PMC 2386530. PMID 18365235. 1432-119X. אורכב מ-המקור ב-2020-04-28. נבדק ב-2009-09-11.
↑  Ballardini R, Balzani V, Credi A, Gandolfi MT, Venturi M. (2001). "Artificial Molecular-Level Machines: Which Energy To Make Them Work?". Acc. Chem. Res. 34 (6): 445–455. doi:10.1021/ar000170g.{{cite journal}}:  תחזוקה - ציטוט: multiple names: authors list (link)
↑  Cavalcanti A, Shirinzadeh B, Freitas Jr RA, Hogg T. (2008). "Nanorobot architecture for medical target identification". Nanotechnology. 19 (1): 015103(15pp). Bibcode:2008Nanot..19a5103C. doi:10.1088/0957-4484/19/01/015103.{{cite journal}}:  תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007405766305171  LCCN: sh2017003525 
Schematic figure of Feynman's Ratchet
Some biological molecular machines
מישו מלך הקבב

| --- | --- |

 נתונים כלליים
 סוג:  גריל רומני
 מייסדים:  שרה ומישו פיגנבאום
 תקופת הפעילות:  1960–2015 (כ־55 שנים)
 מיקום המטה:  רזיאל 7, יפו
 קואורדינטות:  32°03′23″N 34°45′32″E﻿ / ﻿32.056375492779°N 34.758784564923°E﻿ / 32.056375492779; 34.758784564923 
 מוצרים עיקריים:  קבב רומני, כרוב חמוץ, לחם לבן, איקרה, סלט חצילים, כבד קצוץ
  
 he
 
המצבה של שרה ומישו בבית הקברות בחולון
מסעדת מישו, או בשמה המוכר יותר "מישו מלך הקבב", הייתה מסעדת גריל רומני שפעלה כ-55 שנה ביפו.
היסטוריה

בשנת 1960 הקימו בני הזוג יוצאי רומניה מישו ושרה פיגנבאום מעדניה ברחוב המרד ביפו, שבהמשך הפכה למסעדת גריל רומני תחת השם "מישו". מסעדת "מישו" פעלה ברחוב המרד 5 במשך כ-25 שנים, ולאחר מכן עברה לרחוב רזיאל 7 ביפו, שם פעלה עוד 30 שנה עד לסגירתה בקיץ 2015.
במשך רוב שנות פעילותה המסעדה הייתה פתוחה בין השעות 12:00 עד 15:00 ורק 4–5 ימים בשבוע. במסעדה עבדו בעלי המקום מישו, שהכין את כל מנות הבשר על גריל פחמים, ושרה, שהייתה אחראית על סידור השולחנות ועל ניהול חשבונות הסועדים בקופה.
תפריט וסגנון

תפריט המסעדה כלל בעיקר מנות בשר ובראשן מנת הקבב, שכללה שלושה מיטיטיי ("קבבים רומניים") העשויים מבשר טחון של הודו ובקר ומתובלים בשום.
מנות עיקריות נוספות כללו אומצת בקר, חזה עוף על הגריל, מוח בפירורי לחם שהוגש עם פלחי לימון, כליות, וכבד על האש. בימים מיוחדים היו בתפריט גם חוט שידרה ומומיצה (שקדי עגל). כל המנות הוגשו לצד צלחת כרוב כבוש, לחם לבן אחיד פרוס בפרוסות עבות, וקעריות עם שום כתוש וחרדל צהוב.
בנוסף, הוגשו במסעדה מנות ראשונות: איקרה עשויה בעבודת יד עם בצל, חומוס, סלט חצילים רומני, וכבד קצוץ.
לצד האוכל הוגשו משקאות, שכללו "שפריץ" - יין לבן המוגש עם סודה מבקבוק סיפולוקס.
בכל שנה בעלי המסעדה יצאו לחופשה שנתית וסגרו את המסעדה במשך חודש אוגוסט.
המייסדים

מישו פיגנבאום נולד בבקאו שבאזור מולדובה ברומניה, ב-27 במרץ 1923 ונפטר בתל אביב, ב-20 בספטמבר 2022 בגיל 99.
מישו היה ניצול שואה אשר הוגלה בימי מלחמת העולם השנייה למחנה העבודה ביסטריצה על גבול אוקראינה, שם הועסק בניפוץ סלעים לאבני חצץ קטנות ושרד בזכות העובדה שהשלים מדי יום כמות כפולה של אבנים גם עבור המכסה של אחיו אאורל, שגם הוא ניהל מסעדה רומנית ביפו ברחוב נחמה שבשכונת נגה, אאורל הצליח לצאת מהמחנה ולהשיג לשניהם אוכל. בסיום המלחמה בשנת 1945 נסע לווינה, למד בבית ספר הטכניקום ומשם נסע לאיטליה. בשנת 1950 עלה לארץ ועבד בהקמת מכרות הנחושת של תמנע.
שרה (קוקה) רוזנצוויג נולדה ב-Buhaesti (אנ') עיירה שהייתה בעיקרה יהודית לפני מלחמת העולם השנייה, ליד יאשי שבאזור מולדובה ברומניה, ב-28 באוקטובר 1933. ב-1945 במסגרת עליית הנוער החלה שרה את מסעה לארץ ישראל דרך בולגריה על האנייה פאן קרסנט בדצמבר 1947, לא הורשתה להיכנס לארץ ישראל וגורשה למחנות המעצר בקפריסין. עם קום המדינה עלתה לארץ ולמדה בבית הספר החקלאי "מקוה ישראל" ולאחר מכן בבית הספר לסיעוד ע"ש הנרייטה סאלד של הדסה. עם הסמכתה התגייסה לצה"ל ושירתה כאחות בחיל הרפואה ביחידה 542. עם שחרורה מהצבא החלה לעבוד שרה בבית היולדות הקריה כמיילדת.
ספיישל 'מישו מלך הקבב'

ב-27 במרץ 2023, ביום הולדתו ה-100 של מישו, מסעדת Porter & sons בשיתוף פעולה עם רנה פוזנר, בתם של שרה ומישו, קיימו מחווה לזכרם באמצעות שיחזור התפריט המקורי של 'מישו מלך הקבב' לתקופה של חודש ימים.
השחזור כלל יבוא של ראשי סיפונים מהונגריה, אותם חיברו לבקבוקי סודה של ליטר וחצי, ורכישת כלי נירוסטה מקוריים להגשת השום והחרדל. בתפריט היו רוב המנות שהוגשו במקור אצל מישו, בראשן מנת הקבב המפורסמת, עם כרוב חמוץ, איקרה, חצילים וכבד קצוץ וגם מנות מהמטבח הרומני כמו: ממליגה, מרק צ'ורבה, פטריצ'אן, צויקה ופפנש.
לכבוד האירוע נערך גם סרטון המספר את סיפורו של מישו פייגנבאום.
הערות שוליים

1 2 3  עופר אדרת, מלך הקבב שהצהיר: אם אתה רוצה קיבה בריאה, אל תאכל במקום נקי, באתר הארץ, 22 בספטמבר 2022
1 2 3 4  שאול אברון, "אם אתה רוצה קיבה בריאה אל תאכל אף פעם במקום נקי", חדשות, 8 באוגוסט 1984
↑  סוקס, בקבב מפסיקים הדיבורים, חדשות, 19 בנובמבר 1989
1 2 3  ניר קיפניס‏, פרידה מבעד למסך העשן: בגיל 99 הלך לעולמו מישו מלך הקבב, באתר וואלה, 20 בספטמבר 2022
1 2   איתן לשם, לא רק הרומנים מרכינים ראש: מת מישו פיגנבאום, "מלך הקבב" היפואי, באתר הארץ, 21 בספטמבר 2022
1 2  בן וקובי פרג', בדרך אל החג עם בן וקובי פרג', באתר גלי צה"ל, ‏05/04/2023
↑  מישו מלך הקבב זה כל הסיפור, נבדק ב-2023-04-09
מישו פיגנבאום עובד על הגריל בגיל 90
תפריט המסעדה
מחווה לזכר מישו מלך הקבב לכבוד יום הולדת 100
מכל מלמדי השכלתי

מִכָּל מְלַמְּדַי הִשְׂכַּלְתִּי הוא ביטוי רווח שמשמעותו כי גם אדם חכם וידען יכול ללמוד מכל אחד – גם ממקור בלתי צפוי. מקור הביטוי בתהילים קי"ט: ”מִכָּל מְלַמְּדַי הִשְׂכַּלְתִּי, כִּי עֵדְוֹתֶיךָ שִׂיחָה לִי.” (קי"ט, צ"ט), והוא מופיע במשמעותו זו כבר במסכת אבות, שם הובא מאמרו של בן זומא: ”איזהו חכם? - הלומד מכל אדם, שנאמר: 'מכל מלמדי השכלתי כי עדותיך שיחה לי'”.
לפי פשט הפסוק, כפי שפירשו למשל רבי אברהם אבן עזרא, המ'  היא מ' היתרון והכוונה הפוכה: השכלתי יותר מכל מלמדיי. פירוש זה משתלב היטב גם כהקבלה לפסוק הקודם: "מאויבי תחכמני מצוותיך" (כלומר - מצוותיך עשו אותי חכם מאויבי) וכהקבלה לפסוק הבא - "מזקנים אתבונן" אשר גם אותו ניתן לפרש כהיטבתי להבין מזקנים (כלומר חכמים).
הלמידה מאחרים בדברי חז"ל

בספרות חז"ל מופיעים כמה ביטויים העוסקים בהקשרים דומים לזה של הביטוי "מכל מלמדי השכלתי".
ביטוי מקביל הוא זה שהוזכר במסכת אבות: ”איזהו חכם? הלומד מכל אדם”. בדומה לכך נאמר בתלמוד הבבלי בשם האמורא רבי חנינא: ”הרבה למדתי מרבותי, ומחבירי – יותר מרבותי, ומתלמידי – יותר מכולן” (תלמוד בבלי, מסכת תענית, דף ז', עמוד א') וב"צוואת רבי אליעזר": ”הט אזניך ושמע דברי חכמים, ואל תהי בז לכל אדם, כי כמה מרגליות ימצאו באפקרוסתו [=צעיפו] של עני” (שם, סעיף כ').
במשנה אחרת במסכת אבות מופיע פתגם בשם רבן גמליאל: ”עשה לך רב – והסתלק מן הספק” (פרק א', משנה ט"ז). במסכת אבות דרבי נתן, המרחיבה את מסכת אבות שבמשנה, התפרש הדבר כך:
עשה לך רב, כיצד? מלמד שיעשה לו את רבו קבע, וילמד ממנו מקרא ומשנה, מדרש, הלכות ואגדות... היה רבי מאיר אומר: הלומד תורה מרב אחד, למה הוא דומה? לאחד שהיה לו שדה אחת, וזרע מקצתה חטים ומקצתה שעורים, ונוטע מקצתה זיתים ומקצתה אילנות, ונמצא האדם ההוא מלא טובה וברכה. ובזמן שלומד משניים שלושה דומה למי שיש לו שדות הרבה: אחד זרע חטין ואחד זרע שעורים, ונטע אחד זיתים ואחד אילנות, ונמצא אדם ההוא מפוזר בין הארצות בלא טוב וברכה.
אימרה זו מבטאת את הבעייתיות בלימוד מזדמן מאנשים שונים, כך שאדם אינו רוכש שיטה מסודרת, אלא מלקט ידיעות פרטניות.
בתלמוד הבבלי מופיעה סוגיה העוסקת בשיקולים המנוגדים, ומציעה פשרה:
אמר להו רב חסדא לרבנן: בְּעֵינָא דאֵימָא לְכוּ מִילְתָא, ומִסְתְּפֵינָא דִשְבַקְתוּ לי ואַזְלִיתוּ: כל הלומד תורה מרב אחד – אינו רואה סימן ברכה לעולם, שבקוהו ואזול קמיה דרבא. אמר להו: הני מילי סברא, אבל גמרא – מרב אחד עדיף, כי היכי דלא ליפלוג לישני.
כלומר: אמר רב חסדא לתלמידיו: רוצה אני לומר לכם דבר, ומסתפק אני, שבעקבות כך תעזבו אותי ותלכו לרב אחר; כל הלומד מרב אחד בלבד – אינו רואה סימן ברכה בתלמודו. ואכן, בעקבות אמירה זו עזבו אותו תלמידיו והלכו ללמוד אצל רבא (חתנו ותלמידו של רב חסדא; ולפי גרסה אחרת: רבה בר נחמני – חברו של רב חסדא). אמר להם (רבם החדש – רבא; ולפי גרסה אחרת: "איקפד [=כעס] רב חסדא", והוא זה שאמר): דברים אלו נכונים בלימוד מתקדם של הבנת עומק הדברים ("סברה"), אבל בלימוד הראשוני ("גמרא") – עדיף ללמוד מרב אחד כדי למנוע סתירות ובלבול.
בהתאם לכך, רש"י בפירושו לספר תהלים מסביר את הפסוק "מכל מלמדי השכלתי" בתוספת הסתייגות: "מזה למדתי קצת ומזה למדתי קצת, לאחר שלמדתי מרבי מובהק.
ראו גם

ספר תהילים
הערות שוליים

↑  פרק ד', א'; על פי הבנת תחילתו של הפסוק כך, סופו מתפרש כך: מכיוון ש"עדותיך" – דברי התורה – הם הנושא המרכזי בשיחותי, הרי שבכל מפגש עם בני אדם אני משוחח על אודותיהם, וכך השכלתי; על-פי רש"י ודעת מקרא.
↑  בפירושו לפסוק זה ובספרו "יסוד מורא", פרק שמיני.
↑  המילים האחרונות מופיעות בדפוסים בסוגריים, וכנראה חסרות בחלק מכתבי היד.
מקיקו טנאקה

זהו שם יפני; שם המשפחה הוא .
מקיקו טנאקה (ביפנית: 田中 眞紀子, נולד ב-14 בינואר 1944 בטוקיו) בטוקיו היא פוליטיקאית יפנית, בת של ראש הממשלה קקואיי טנאקה. היא הייתה שרת החינוך, התרבות, הספורט, המדע והטכנולוגיה ושרת החוץ של יפן.
קריירה

לאחר סיום בית הספר היא המשיכה ללימודים בארצות הברית וקיבלה תואר מאוניברסיטת ואסדה. היא עסקה בפעילות פוליטית סביב אביה קקואיי טנאקה ובשנת 1993 נבחרה לבית הנבחרים של יפן.
בשנת 2001 היא מונתה לתפקיד שר החוץ. היא פוטרה בינואר 2002 בעקבות הערות לראש הממשלה ג'וניצ'ירו קואיזומי, בהמשך של אותה שנה היא הוצאה משורות המפלגה. באוגוסט 2002 היא נאלצה להתפטר מבית הנבחרים והועמדה במשפט על מעילה במשכורת של המזכירה שלה. לאחר זיכוי בבית המשפט היא רצה בבחירות כמועמדת עצמאית.
ב-2009 היא הצטרפה לשורות המפלגה הדמוקרטית שהייתה באופוזיציה. בשנת 2012 היא מונתה לשרת החינוך, התרבות, הספורט, המדע והטכנולוגיה במקום הירופומי הירנו. בעקבות הבחירות שנערכו בדצמבר 2012 היא איבדה את המשרה.
ממאדו פאל

ממאדו איברה אמבקה פאל (בצרפתית: Mamadou Ibra Mbacke Fall; נולד ב-21 בנובמבר 2002 ברופיסק שבסנגל) הוא כדורגלן סנגלי המשחק בעמדת הבלם בקבוצת לוס אנג'לס מה-MLS.
קריירת מועדונים

פאל גדל באקדמיית מונטוורדה. ב-5 ביוני 2021 חתם פאל על חוזה לשנתיים בלוס אנג'לס מה-MLS.
ב-25 באוגוסט 2022 הושאל פאל למשך עונת 2022/2023 לוויאריאל מלה ליגה. הוא שיחק בעיקר בקבוצת המילואים של המועדון במסגרת הליגה הספרדית השנייה. ב-12 בנובמבר ערך את הופעת הבכורה שלו בקבוצה הראשונה של המועדון, בניצחון 9-0 על סנטה אמליה במסגרת הסיבוב הראשון של גביע המלך הספרדי. ב-22 בינואר 2023 ערך את הופעתו היחידה בלה ליגה, בניצחון 1-0 על ז'ירונה במסגרת המחזור ה-18.
הערות שוליים

↑  LAFC sign 18-year-old defender Mamadou Fall באתר הרשמי של ה-MLS, ‏ 5 ביוני 2021 (באנגלית)
↑  LAFC Loans Mamadou Fall To Villareal CF Of Spain's La Liga באתר הרשמי של לוס אנג'לס, 25 באוגוסט 2022 (באנגלית)
ממאדי קמארה

ממאדי קאבה קמארה (בפורטוגזית: Mamadi Caba Camará; נולד ב-31 בדצמבר 2003 בקאטיו שבגינאה ביסאו) הוא כדורגלן מגינאה ביסאו המשחק בעמדת הקשר ההתקפי בקבוצת רדינג מהפוטבול ליג הראשונה ובנבחרת גינאה ביסאו.
קריירת מועדונים

קמארה גדל במחלקות הנוער של פיירנסה ורדינג. בשנת 2021 החל לשחק בקבוצה הבוגרת של רדינג במסגרת הפוטבול ליג צ'מפיונשיפ.
קריירה בינלאומית

ב-23 במרץ 2022 ערך קמארה את הופעת הבכורה שלו בנבחרת גינאה ביסאו, בניצחון 3-0 על נבחרת גינאה המשוונית במשחק ידידות.
ממא-מיה

"ממא-מיה" הוא אלבום האולפן השלישי של הזמר הישראלי בני אל. את האלבום הוציאה בשנת 1990 לאור חברת התקליטים הד ארצי על גבי תקליט ותקליטור. זהו אלבומו המצליח ביותר של הזמר. שיר הנושא, "ממא-מיה", הפך ללהיט מוכר בקרב חובבי המוזיקה המזרחית. הפקתו בוצעה על ידי יעקב למאי וניסים בן-חיים. לצידם השתתפו בהקלטתו אריס נחום (בוזוקי), מוסטפא הפאוקור (בגלמה), אלברט אליאס (חליל ערבי), יאיר מיכאל (גיטרה ספרדית), יהודה קיסר (גיטרה חשמלית) ואופירה יוספי (קולות רקע).
רשימת רצועות

| ממא-מיה> מס' | ממא-מיה> שם | ממא-מיה> משך | ממא-מיה>  | ממא-מיה>  | ממא-מיה>  | ממא-מיה>  | ממא-מיה>  | ממא-מיה>  | ממא-מיה>  |
| --- | --- | --- | --- | --- | --- | --- | --- | --- | --- |
| 1. | ממא-מיה  | 6:10 |  |  |  |  |  |  |  |
| 2. | השושנה  | 4:50 |  |  |  |  |  |  |  |
| 3. | סוף סוף  | 3:50 |  |  |  |  |  |  |  |
| 4. | הנך יפה  | 3:32 |  |  |  |  |  |  |  |
| 5. | נגן ילדי  | 3:00 |  |  |  |  |  |  |  |
| 6. | שירת נעורים  | 3:05 |  |  |  |  |  |  |  |
| 7. | לתפוס שלווה  | 4:22 |  |  |  |  |  |  |  |
| 8. | סגור לבד  | 5:16 |  |  |  |  |  |  |  |
| 9. | חולם אותך  | 3:22 |  |  |  |  |  |  |  |
| 10. | מלכת חלומותי  | 5:12 |  |  |  |  |  |  |  |
הערות שוליים

↑  בני אל בקיוב איי.אל
| בני אל |
| --- | --- |
אלבומי אולפן: קיץ מסוכן • משהו מהסרטים • ממא-מיה • קריסטל – באווירה ים תיכונית • בחפלה משגעת • אל תלכי רחוק • שירים לאוהבים • מתי תביני
אלבומי אוסף: בני אל בלהיטי זהב 97
אלבומי גרסאות כיסוי: בני אל בלהיטים הגדולים 95
מישון גריימס

מישון גריימס (באנגלית: Michonne Grimes, במקור מישון הות'ורן) היא דמות בדיונית ואחת הדמויות הראשיות בסדרת הקומיקס "המתים המהלכים", כמו גם בסדרת הטלוויזיה הנושאת את אותו השם ובסדרת הספין-אוף "המתים המהלכים: אלה שבחיים". הדמות נוצרה על ידי הכותב רוברט קירקמן והאמן צ'ארלי אדלארד, והופיעה לראשונה בקומיקס "The Walking Dead #19" שיצא לאור בשנת 2005. בקומיקס, מישון היא אמה של אלודי הות'ורן. בסדרת הטלוויזיה, מישון היא אשתו של ריק גריימס, אמם המאמצת של קארל וג'ודית גריימס, ואמו הביולוגית של ריק גריימס ג'וניור.
הדמות מגולמת על ידי השחקנית הזימבבואית-אמריקאית דנאי גורירה. בזכות התפקיד הזה, גורירה הייתה מועמדת למספר פרסים, ואף זכתה ב"פרס סטורן לשחקנית המשנה הטובה ביותר בטלוויזיה" בשנים 2016 ו-2019.
מישון היא לוחמת קטאנה, שאיבדה את בן זוגה ואת בנה הקטן זמן קצר לאחר תחילת האפוקליפסה. לאחר שריק גריימס והקבוצה שלו נמלטים מחוות משפחת גרין, מישון נתקלת באנדריאה ביער ומצילה אותה. בסופו של דבר, השתיים נתקלות בבחור בשם פיליפ בלייק (בקומיקס נקרא בריאן בלייק. מכונה "המושל". מגולם על ידי השחקן האנגלי דייוויד מוריסי) ומביא אותן לעיירה שלו, "וודברי" (Woodbury). אנדריאה מחליטה להישאר בוודברי בזמן שמישון, שמרגישה שאי אפשר לסמוך על המושל, עוזבת את וודברי ומאוחר יותר נתקלת בריק גריימס ובקבוצתו.
בקומיקס, מישון מופיעה כדמות ראשית מגיליון 19 עד גיליון 193, אשר מתרחש 25 שנים לאחר מותו של ריק. בסדרת הטלוויזיה, מישון היא דמות ראשית מהעונה השלישית ועד העונה העשירית, ובעונה ה-11 היא מופיעה בתפקיד אורח. בסדרת הספין-אוף "המתים המהלכים: אלה שבחיים", מישון משמשת כפרוטגוניסט לצד בעלה, ריק.
ביוגרפיה בדיונית > קומיקס

מישון נולדה במדינת קנטקי שבארצות הברית, ולה אח אחד ושתי אחיות. כשהייתה ילדה, היא התאמנה בסיף. לאחר שסיימה את לימודיה באוניברסיטה וקיבלה את התואר שלה, היא הפכה לעורכת דין ונישאה לבחור בשם דומיניק הות'ורן. מאוחר יותר נולדה להם בת בשם אלודי. הם חיו חיים שלווים לזמן מה, אם כי הם נאלצו להתמודד עם אחד השכנים שלהם, שהטריד אותם לעיתים קרובות.
בסופו של דבר היא התגרשה מבעלה והחלה לצאת עם בחור אחר בשם מייק. כאשר האפוקליפסה פרצה, מישון הייתה מחוץ לעיר, ללא שום יכולת ליצור קשר עם בתה שאותה השאירה אצל מטפלת.
ביוגרפיה בדיונית > טלוויזיה

| שם הסדרה | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 | עונות> 10 | עונות> 11 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| המתים המהלכים |  | אורח | ראשי | ראשי | ראשי | ראשי | ראשי | ראשי | ראשי | ראשי | אורח |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| המתים המהלכים: אלה שבחיים | ראשי |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
לא הרבה ידוע על עברה של מישון, אך כן ידוע שהיא גדלה בג'ורג'יה. היא הגיעה ממשפחה אקדמית ממעמד הביניים, שם פיתחה עניין רב באומנות מודרנית ובספרות.
במהלך לימודיה האקדמיים, מישון למדה כתיבה יוצרת, מדעי המחשב, והיסטורית אומנות. בתקופה זו, היא התיידדה עם בחורה בשם ג'וסלין. הן עזרו זו לזו בהתמודדות עם הקשיים שחוו, בעיקר עם מותה של אמה של מישון ועם ניסיונותיה של מישון להשיג חתימות על עצומה.
בשלב מאוחר יותר בחייה, מישון נכנסה למערכת יחסים עם בן זוגה מייק. השניים הביאו לעולם בן בשם אנדרה. השלושה חיו יחד כמשפחה נורמטיבית. מישון גם התיידדה עם חברו הקרוב של מייק, טרי, מאחר ששניהם אהבו אומנות.
כאשר האפוקליפסה פרצה, מישון מצאה חרב קטאנה. לאחר זמן מה, מישון, מייק, טרי ואנדרה הגיעו למחנה פליטים שבו התמקמו. עם הזמן, מספר אנשים עזבו את המחנה בעקבות החמרה של האפוקליפסה. מישון בחרה להישאר שם, מה שהוביל לעיתים קרובות למריבות בין השלושה.
לאחר שחזרה למחנה מחיפוש אחר אספקה, מישון גילתה שהמהלכים השתלטו על המקום. בזמן הזה, מייק וטרי היו מסטולים ולא יכלו להילחם חזרה. אנדרה נטרף על ידי המהלכים, בעוד שמייק וטרי ננשכו והפכו בעצמם למהלכים. בתגובה לכך, מישון, שהייתה זועמת, החליטה לתת להם בכוונה להשתנות, כרתה את ידיהם ואת הלסת התחתונה שלהם, ולאחר מכן קשרה אותם בשרשראות.
במהלך החודשים הבאים, מישון הסתובבה ברחבי ג'ורג'יה עם מייק וטרי הזומבים לצידה, במטרה שהמהלכים יתעלמו ממנה כשיעברו לידה. היא בילתה את רוב זמנה בלשרוד לבד, ללא מטרה ברורה, ונמנעה מכל קשר עם שורדים אחרים שפגשה.